CELEX: C2005/217/19
Language: fi
Date: 2005-09-03 00:00:00
Title: Yhteisöjen tuomioistuimen tuomio, (viides jaosto) 7 päivänä heinäkuuta 2005, asiassa C-373/03 (Verwaltungsgericht Freiburgin esittämä ennakkoratkaisupyyntö): Ceyhun Aydinli vastaan Land Baden-Württemberg (ETY:n ja Turkin välinen assosiaatio — Työntekijöiden vapaa liikkuvuus — Assosiaationeuvoston päätös N:o 1/80 — 6 ja 7 artikla — Rikostuomio — Vankeusrangaistus — Vaikutus oleskeluoikeuteen)

3.9.2005   
            
            
               FI
            
            
               Euroopan unionin virallinen lehti
            
            
               C 217/10
            
         
      YHTEISÖJEN TUOMIOISTUIMEN TUOMIO,
   (viides jaosto)
   7 päivänä heinäkuuta 2005,
   asiassa C-373/03 (Verwaltungsgericht Freiburgin esittämä ennakkoratkaisupyyntö): Ceyhun Aydinli vastaan Land Baden-Württemberg (1)
   
   (ETY:n ja Turkin välinen assosiaatio - Työntekijöiden vapaa liikkuvuus - Assosiaationeuvoston päätös N:o 1/80 - 6 ja 7 artikla - Rikostuomio - Vankeusrangaistus - Vaikutus oleskeluoikeuteen)
   (2005/C 217/19)
   Oikeudenkäyntikieli: saksa
   Asiassa C-373/03, jossa on kyse EY 234 artiklaan perustuvasta ennakkoratkaisupyynnöstä, jonka Verwaltungsgericht Freiburg (Saksa) on esittänyt 12.3.2003 tekemällään päätöksellä, joka on saapunut yhteisöjen tuomioistuimeen 5.9.2003, saadakseen ennakkoratkaisun asiassa Ceyhun Aydinli vastaan Land Baden-Württemberg, yhteisöjen tuomioistuin (viides jaosto), toimien kokoonpanossa: jaoston puheenjohtaja R. Silva de Lapuerta sekä tuomarit R. Schintgen (esittelevä tuomari) ja P. Kūris, julkisasiamies: D. Ruiz-Jarabo Colomer, kirjaaja: R. Grass, on antanut 7.7.2005 tuomion, jonka tuomiolauselma on seuraava:
   Sellainen Turkin kansalainen, jolla on Euroopan talousyhteisön ja Turkin välisellä assosiaatiosopimuksella perustetun assosiaationeuvoston 19.9.1980 assosiaation kehittämisestä tekemän päätöksen N:o 1/80 7 artiklan ensimmäisen kohdan toisen luetelmakohdan nojalla oikeus tehdä vapaasti minkälaista tahansa valitsemaansa palkattua työtä, ei menetä tätä oikeutta siitä syystä, että hän on useankin vuoden vankeuden ja sitä seuranneen pitkäkestoisen vieroitushoidon takia ollut pitkään poissa työmarkkinoilta, eikä myöskään siitä syystä, että karkotuspäätöksen tekohetkellä asianomainen oli täysi-ikäinen eikä enää asunut sen turkkilaisen työntekijän luona, jonka välityksellä hän oli oleskeluoikeutensa saanut, vaan eli tähän työntekijään nähden itsenäisesti.
   
      (1)  EUVL C 21, 24.1.2004.